અમદાવાદ: સોનાની જ્વેલરી પર એક ટકો એક્સાઇઝ ડ્યૂટી લાદવાની દરખાસ્ત સરકારે બજેટમાં કરી હતી. ત્યાર બાદ પાછલા ૧૩ દિવસથી ગુજરાત સહિત સમગ્ર દેશના જ્વેલર્સ હડતાળ પર ઊતરી ગયા છે. ગઇ કાલે નાણાપ્રધાને આ અંગે સંસદમાં સ્પષ્ટતા કરી છે કે બજેટમાં જ્વેલરી પર લાદવામાં આવેલી એક ટકાની એક્સાઇઝ પાછી ખેંચવામાં નહીં આવે, જેના પગલે શહેરના જ્વેલર્સ વધુ રોષે ભરાયા છે તથા એક્સાઇઝના મુદ્દે પાછલા ૧૩ દિવસની હડતાળ હવે બીજા તબક્કામાં પ્રવેશે તેવી સંપૂર્ણ શક્યતા છે. આમ હવે સરકાર અને જ્વેલર્સ એક્સાઇઝના મુદ્દે આમને સામને આવી ગયા હોય તેવી સ્થિતિ સર્જાઇ છે.